Date: 10 August 2016 By: Isabel Venter
Daar was pret en plesier te kies en te keur tydens die jaarlikse Inni Berg Fees wat onlangs gehou is.
Afrikaanse sangsensasie, Pieter Smith, bekend vir sy treffer Stukkie Van Der Merwe, was hierdie jaar een van die bekendes wat opgetree het by die CVO Skool Zoutpansberg se fees. Opkomende sanger, Dirk van der Westhuizen, het die jongspan behoorlik op hulle tone gehou met sy danstreffers.
Soos altyd was daar 'n verskeidenheid stalletjies, eetgoed and pretritte vir die hele gesin. 365 Spore Geskiedenis vir Elke Dag: 1897 : 27 April Geskiedenis Spoor Vandag : Populêre Sang
1897 : 27 April Geskiedenis Spoor Vandag : Populêre Sang
27 April1897Chris Blignaut geboreMet sy voordrag van ligte, humoristies Afrikaanse liedjies, wat hy self op die ukelele begelei het, het Chris August Blignaut groot populariteit geniet en die hele land in die twintiger-dertigerjare deurreis. Die plate wat hy gemaak het het groot aftrek gekry en ‘n groot rol gespeel om die Afrikaner se sanglus aan te wakker en hom aan te spoor om in sy eie taal te sing. Hy is op 21 Julie 1974 oorlede. Die humoristiese en platvloerse het dikwels vir Afrikaanse ‘n deurbraak op nuwe terreine gemaak, omdat Nederlands aanvanklik gereserveer was vir die ernstiger, dieper dinge. In ‘n tyd toe populêre sang gedreig het om heeltemal te verengels en die Afrikaner gekondisioneer is om sy eie taal te verag, het Chris Blignaut se vrolike en selfversekerde sang die volk aangegryp en die besef laat posvat dat dit lekker is om in Afrikaans te sing. A.C.H.